|  |  |
| --- | --- |
| **UAB „VILNIAUS VANDENYS“ VALDYBOS NARIŲ ĮTRAUKIMO POLITIKA** | |
| **Tikslas** | Suteikti UAB „Vilniaus vandenys“ (toliau – Bendrovė) naujam valdybos nariui visą reikiamą informaciją apie Bendrovę, kad jis galėtų greitai ir veiksmingai pradėti savo pareigas nuo pat išrinkimo momento. |
| **Taikymo sritis** | Bendrovės vadovas, padalinių vadovai, valdyba |
| **Susiję teisės aktai** | Lietuvos Respublikos akcinių bendrovių įstatymas;  Lietuvos Respublikos civilinis kodeksas;  Bendrovės įstatai;  UAB „Vilniaus vandenys“ valdybos darbo reglamentas;  UAB „Vilniaus vandenys“ audito ir rizikų komiteto veiklos nuostatai;  UAB „Vilniaus vandenys“ veiklos strategija 2022 – 2032;  UAB „Vilniaus vandenys“ socialinės atsakomybės politika;  UAB „Vilniaus vandenys“ personalo valdymo politika. |

**TURINYS**

[1. SPECIALIOSIOS SĄVOKOS IR SUTRUMPINIMAI 1](#_Toc133309364)

[2. BENDROSIOS NUOSTATOS 2](#_Toc133309365)

[3. VALDYBOS KOMPETENCIJA 2](#_Toc133309366)

[4. VALDYBOS NARIO TEISĖS IR PAREIGOS 2](#_Toc133309367)

[5. VALDYBOS NARIO ĮTRAUKIMO PROCESAS 2](#_Toc133309368)

[6. NAUJO VALDYBOS NARIO ĮTRAUKIMO PROCESO PALAIKYMAS 2](#_Toc133309369)

[7. VALDYBOS NARIO ATSAKOMYBĖS 2](#_Toc133309370)

[8. BAIGIAMOSIOS NUOSTATOS 3](#_Toc133309371)

|  |  |
| --- | --- |
| SPECIALIOSIOS SĄVOKOS IR SUTRUMPINIMAI | |
| **Bendrovė** | Uždaroji akcinė bendrovė „Vilniaus vandenys“ |
| **Bendrovės organai** | Bendrovės visuotinis akcininkų susirinkimas, bendrovės valdymo organai |
| **Bendrovės valdymo organai** | Valdyba ir generalinis direktorius |
| **Naujas valdybos narys** | Asmuo, kuris buvo išrinktas visuotinio akcininkų susirinkimo Bendrovės valdybos nariu ir pradeda atlikti savo pareigas Bendrovėje |
| **Padalinys** | Bendrovės organizacinės valdymo struktūros struktūrinis vienetas |
| **Politika** | UAB „Vilniaus vandenys“ valdybos narių įtraukimo politika |
| **Valdyba** | Bendrovės kolegialus valdymo organas, atsakingas už Bendrovės valdymą ir priimantis strateginius sprendimus |
| **Valdybos Pirmininkas** | Valdybos narys, kuris yra išrinktas vadovauti valdybai |
| **Suinteresuotosios šalys** | Fiziniai ir juridiniai asmenys, grupės ar organizacijos, kurioms gali daryti įtaką ar dominti vykdoma įprasta Bendrovės veikla, t. y. akcininkai (savivaldybės), Bendrovės klientai (fiziniai ir juridiniai asmenys), vietinės bendruomenės, tiekėjai ir partneriai, Bendrovės veiklą reguliuojančios institucijos: Aplinkos ministerija ir jai pavaldžios institucijos (Aplinkos apsaugos agentūra ir kt.), Valstybinė maisto ir veterinarijos tarnyba, Valstybinė energetikos reguliavimo taryba, kt. institucijos |

# BENDROSIOS NUOSTATOS

* 1. Ši Politika reglamentuoja UAB „Vilniaus vandenys“ naujų valdybos narių supažindinimo su Bendrovės vykdoma veikla, tikslais, valdysenos principais, valdysenos struktūrą, valdysenos organų bendradarbiavimu ir funkcijomis.

# 3. VALDYBOS KOMPETENCIJA

* 1. Valdybos kompetencija nustatyta Lietuvos Respublikos akcinių bendrovių įstatyme ir nuo jos nesiskiria, išskyrus papildomą Valdybos kompetenciją, nustatytą Bendrovės įstatuose, Bendrovės valdybos darbo reglamente ar kituose dokumentuose.
  2. Valdyba neturi teisės įstatymų ir Bendrovės įstatų jos kompetencijai priskirtų funkcijų pavesti ar perduoti vykdyti kitiems Bendrovės organams.

# VALDYBOS NARIO TEISĖS IR PAREIGOS

* 1. Valdybos nario teisės ir pareigos reglamentuotos Lietuvos Respublikos akcinių bendrovių įstatyme (34 str., Lietuvos Respublikos civiliniame kodekse (2.87 str.), Bendrovės įstatuose, Valdybos darbo reglamente, , valdybos nario veiklos sutartyje.

# VALDYBOS NARIO ĮTRAUKIMO PROCESAS

* 1. Už valdybos nario įtraukimo proceso pristatymą (Priedas Nr. 1) atsakingas Bendrovės vadovas ir (ar) Valdybos Pirmininkas ir (ar) kitas Bendrovės vadovo ar Valdybos pirmininko paskirtas asmuo.
  2. Visuotiniam akcininkų susirinkimui patvirtinus naujojo valdybos nario paskyrimą, Bendrovės vadovas ir (ar) Valdybos Pirmininkas ir (ar) kitas Bendrovės vadovo ar Valdybos pirmininko paskirtas asmuo turi:
     1. Susisiekti su naujuoju valdybos nariu;
     2. Pranešti naujam valdybos nariui apie įtraukimo procesą;
     3. Naujam valdybos nariui pateikti visą reikalingą informaciją apie Bendrovę, jos veiklą, istoriją, organizacinę struktūrą ir strategiją, vidaus taisykles, politikas, procedūras, susijusias su jo pozicija, siekiant užtikrinti sklandžią valdybos nario veikla (Priedas Nr. 2);
     4. Informuoti naują valdybos narį, kad įtraukimo proceso pabaigoje, bus prašoma pateikti atsiliepimus apie įtraukimo programą ir aptarti galimus papildomus poreikius.

# NAUJO VALDYBOS NARIO ĮTRAUKIMO PROCESO PALAIKYMAS

* 1. Bendrovės vadovas ir (ar) Valdybos Pirmininkas ir (ar) kitas Bendrovės vadovo ar Valdybos pirmininko paskirtas asmuo užtikrina, kad naujasis valdybos narys gautų visą reikiamą pagalbą ir paramą, siekiant užtikrinti sėkmingą valdybos nario veikla Bendrovėje. Siekiant efektyvesnio ir greitesnio naujo valdybos nario įtraukimo į Bendrovės valdymą, Valdybos pirmininko sprendimu gali būti skiriamas mentorius. Mentoriumi paprastai skiriamas didžiausią valdymo patirtį turintis valdybos narys.
  2. Bendrovės vadovas ir (ar) Valdybos Pirmininkas ir (ar) valdybos posėdžių sekretorius reguliariai bendrauja su nauju valdybos nariu, siekiant užtikrinti, kad jis yra gerai informuotas valdybos nario funkcijoms atlikti.

# VALDYBOS NARIO ATSAKOMYBĖS

* 1. Naujas valdybos narys prisiima atsakomybę už savo sprendimus ir veiksmus, kurie yra susiję su Bendrovės veikla, įstatymų nustatyta tvarka.

# BAIGIAMOSIOS NUOSTATOS

* 1. Politika tvirtinama ir keičiama Valdybos sprendimu. Politika peržiūrima ne rečiau kaip kas 3 (trejus) metus ir esant poreikiui, valdybos sprendimu atnaujinama.
  2. Už Politikos įgyvendinimą atsakingas Bendrovės generalinis direktorius.
  3. Su patvirtinta Politika supažindinami visi Bendrovės darbuotojai.
  4. Patvirtinta Politika skelbiama Bendrovės interneto svetainėje [www.vv.lt](http://www.vv.lt).

PRIEDAI

1. Naujo valdybos nario įtraukimo procesas (Priedas Nr. 1);
2. Su Bendrovės veikla susijusių dokumentų sąrašas (Priedas Nr. 2).